De to mænd fra Aalborg blev anholdt i en aktion i København i slutningen af 2011 sammen med en tredje person fra hovedstaden. Alle mænd er mellem 43 og 44 år. Ved byretten i København blev de idømt lange straffe: En 43-årig mand fra Aalborg, der betegnes som bagmanden, fik 15 års fængsel for indsmugling og forsøg på smugling af i alt 117 kilo heroin. En anden 43-årig mand blev dømt for omgang med 95 kilo heroin, der kostede ham 13 års fængsel. Den tredje, en 44-årig mand, fik 10 års fængsel for smugling af 58 kilo heroin. De tre mænd har overført millioner af kroner til forbindelser i den kurdiske del af Iran. De store mængder heroin er langt større, end det nordjyske marked kan aftage, vurderer politikommissær Allan Overgaard. Derfor kan planen med herionen have været at distribuere det til hele Norden. Det er Københavns Politi, der har foretaget efterforskningen af sagen. Alle tre dømte har anket deres domme. To af mændene er ud over fængselsstraffene dømt til udvisning af landet, når dommene er afsonet.

Opsummering:
To iranske kurdere med bopæl i Aalborg er idømt hårde fængselsstraffe for smugling af store partier heroin.